Затое з другой японкай – Рынай Івакіры – Віталь танцаваў у дуэце. Вось каго сапраўды выпадак прывёў у Беларусь! У 2000 годзе Рына прыехала стажыравацца ў Вялікім тэатры Беларусі, у трупе Елізарева. На адным прыёме выпадкова сустрэла знаёмую па Токіо і моцна здзівілася. Юмі даведалася, што Рына хацела б працаваць у балетнай трупе ў Расіі ці Беларусі. Яна заўсёды была мэтанакіраванай дзяўчынай і ўпарта працавала над тэхнікай, выступала на міжнародных конкурсах, станавілася лаўрэаткай. Юмі падказала, што ў Мінску ёсць яшчэ балетная трупа Музычнага тэатра.